Det nordjyske sommervejr har ikke budt på meget varme i 2017 - selvom det i de grad har været efterspurgt. Lørdag eftermiddag blev det dog lige hedt nok for en boligejer i Skagen, da et lynnedslag satte gang i en brand i ejendommens tag. Brandvæsenet blev tilkaldt klokken 15.45 for at få styr på flammerne. Ingen personer kom til skade under branden, og vagtchef ved Nordjyllands Politi, Jesper Sørensen, fortæller, at branden hurtigt blev håndteret. Det er endnu uvist, hvor meget materiel skade ejendom har taget.

Referat:
Det var ifølge Nordjyllands Politi et lynnedslag midt på eftermiddagen, der startede branden i en ejendom i Skagen.